Diari Oficial de la Generalitat Valenciana


Sumari del DOGV 4344, del 26-09-2002 (2002/9844)

RESOLUCIÓ d'11 de setembre de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Addenda al Conveni Marc entre la Generalitat Valenciana i l'Ajuntament de Xàtiva sobre el patrimoni cultural xativí de titularitat pública, per a l'any 2002.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4344

Data del DOGV
:   26-09-2002

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2002/9844


Data del document
:   11-09-2002

Organisme emissor
:   Presidència de la Generalitat

Tipus de document
:   Resolució

Descriptors 

:   * Xàtiva
    * protecció del patrimoni
    * administració local
    * cooperació administrativa
    * patrimoni cultural

RESOLUCIÓ d'11 de setembre de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Addenda al Conveni Marc entre la Generalitat Valenciana i l'Ajuntament de Xàtiva sobre el patrimoni cultural xativí de titularitat pública, per a l'any 2002. [2002/9844]
  
Subscrita, després de la tramitació prèvia reglamentària, entre la Generalitat Valenciana i l'Ajuntament de Xàtiva, el 28 de juny de 2002, una Addenda al Conveni Marc entre la Generalitat Valenciana i l'Ajuntament de Xàtiva sobre el patrimoni cultural xativí de titularitat pública per a l'any 2002, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentada Addenda, que ha quedat inscrita en el Registre de Convenis amb el número 0574/2002, i que figura com a annex d'esta resolució.
  
València, 11 de setembre de 2002.- La subsecretària del Secretariat del Govern i Relacions amb les Corts: Amparo Koninckx Frasquet.
  
Addenda al conveni marc entre la Generalitat Valenciana i l'Ajuntament de Xàtiva sobre el patrimoni cultural xativí de titularitat pública per a l'any 2002.
  
València, 28 de juny de 2002
  
Reunits
  
Per una part, el senyor Manuel Tarancón Fandos, conseller de Cultura i Educació de la Generalitat Valenciana, en nom i representació de la Generalitat Valenciana, a l'empara de la clàusula dotze del conveni de 22 de maig de 1991, i autoritzat per a este acte per l'acord del Govern valencià de 30 de maig de 2002.
  
I per l'altra part, el senyor Alfonso Rus Terol, alcalde-president de l'Ajuntament de Xàtiva, en nom i representació de la corporació, a l'empara de la clàusula dotze del conveni de 22 de maig de 1991, facultat expressament per l'acord del ple de l'Ajuntament de 2002, i assistit pel secretari de la corporació, el Sr. Miguel Alcocel Albert.
  
Manifesten
  
Primer. Que amb data 22 de maig de 1991 es va subscriure un conveni marc entre la Generalitat Valenciana i l'Ajuntament de Xàtiva sobre el patrimoni cultural xativí de titularitat pública.
  
Segon. Que el conveni preveu en la clàusula huitena, apartat b, que les aportacions de la Generalitat Valenciana per al finançament de les despeses de funcionament dels Museus de Belles Arts i d'Arqueologia de Xàtiva els anys successius s'hauran de concretar de manera expressa cada any a través d'addendes subscrites pel conseller de Cultura i Educació, que s'uniran com a annex a este conveni.
  
Per tot això, les dos parts formalitzen la present addenda d'acord amb les següents
  
Clàusules
  
Primera. L'aportació econòmica de la Conselleria de Cultura i Educació de la Generalitat Valenciana serà de seixanta mil cent euros (60.100 euros), a càrrec del codi línia T0049000 del programa pressupostari 18.12.728.22.0 de la Llei de Pressupostos de la Generalitat Valenciana per al present exercici.
  
Segona. El pagament de l'aportació econòmica de la Conselleria de Cultura i Educació de la Generalitat Valenciana s'efectuarà d'acord amb el que es disposa en l'article 47 bis del Text Refós de la Llei d'Hisenda Pública de la Generalitat Valenciana:
  
- fins a un 40% de l'import es podrà lliurar immediatament una vegada firmada esta addenda;
  
- fins a un 20% s'abonarà després de l'aportació i la comprovació de la documentació justificativa de l'efectiva i correcta aplicació de l'import lliurat per a l'actuació objecte de la subvenció, i
  
- la resta, la Generalitat Valenciana l'abonarà quan el beneficiari justifique el compliment d'allò convingut.
  
Tercera. L'Ajuntament de Xàtiva haurà de complir les obligacions imposades als beneficiaris de les subvencions de la Generalitat Valenciana per l'article 47, apartat quart, del Text Refós de la Llei d'Hisenda Pública de la Generalitat Valenciana. Així mateix, haurà d'ajustar-se a allò establit en els apartats huité i nové de l'article esmentat.
  
Quarta. La present addenda, que s'unirà com a annex al conveni marc subscrit entre la Generalitat Valenciana i l'Ajuntament de Xàtiva el 22 de maig de 1991 sobre el patrimoni cultural xativí de titularitat pública, entrarà en vigor el mateix dia de la firma i finalitzarà el 31 de desembre de 2002.
  
I perquè conste, i com a prova de conformitat, les dos parts firmen este document en tres exemplars, en el lloc i la data indicats al començament.
  
El conseller de Cultura i Educació
  
MANUEL TARANCÓN FANDOS
  
L'alcalde-president de l'Ajuntament de Xàtiva
  
ALFONSO RUS TEROL
  
Davant de mi, el secretari de la corporació
  
MIGUEL ALCOCEL ALBERT